לקראת סדרת ראיונות עם המועמדים לראשות העיר, אנחנו מזמינים אתכם ואתכן להציע שאלות בטופס אנונימי מיוחד. השאלות יעברו סינון עיתונאי וייבחרו בהתאם לנושאים עליהם הצביעו התומכים והתומכות במיזם העיתונות העצמאית לקראת הבחירות
הבחירות לרשויות המקומיות מתקרבות ועתיד היישוב לחמש השנים הקרובות עומד על הפרק. בזכות תושבי ותושבות רחובות, שתמכו במיזם המקומי, המועצה נבחרה לעמוד במוקד הסיקור של "שקוף" לקראת הבחירות. בלב הסיקור נקיים סדרה של ראיונות מצולמים עם המתמודדים והמתמודדות שמבקשים להנהיג את המועצה בחצי עשור הקרוב ורואים עצמם מתאימים לעמוד בראש המועצה. לקראת ימי הצילום אנחנו מזמינים את הציבור לקחת חלק, ולהציע שאלות. יש לציין בטופס האם השאלה מופנית למועמד או מועמדת ספציפייים או לכולם. שימו לב, הריאיונות יערכו רק עם הממתמודדים לראשות המועצה, ולא לרשימות. כדי להקל על התהליך, הוספנו אפשרות לצרף מסמכים, דוגמת פרוטוקולים, הקלטות או מכתבים, שיהוו בסיס לשאלה. אנחנו לא מתחייבים לשאול את כל השאלות, אבל בהחלט נקרא את כולן ונבחר בקפידה. בחודשים הקרובים נסקר את הבחירות המקומיות בשני יישובים, פרדס חנה-כרכור ורחובות, במסגרת פרויקט ניסיוני משותף של "שקוף", "העין השביעית" ו"המקום הכי חם בגיהנום". נעקוב אחרי המאבקים בין הרשימות, הסוגיות המעסיקות את התושבים והתייחסות המועמדים לראשות העיר לנושאים המרכזיים שעומדים על הפרק. "שקוף" מזמינה אתכם ואתכן להתלוות אלינו למסע, ולקבל מידע אמין ומקיף על המתרחש בשתי הזירות המוניציפליות הנבחרות. איך עוקבים אחרי הכתבות? בלינק הזה תוכלו להירשם לקבוצת וואטסאפ בה יישלחו כל הכתבות של פרדס חנה-כרכור, קבוצת טלגרם ועדכון מייל יומי. המיזם הוא תולדה של רעיון חדש: עיתונות מקומית בתמיכת התושבים ולמענם בלבד. הצענו סיקור ממוקד לתקופת הבחירות, לערים הראשונות שתושביהן יצליחו לגייס את הסכום הדרוש. רחובות ופרדס חנה-כרכור הצליחו תוך זמן קצר ונדהמנו מגל אדיר של תמיכות והתעניינות מכל הארץ. אבל, עיתונות הרי לא נגמרת בבחירות. אם תרצו שנגייס כתב/ת במשרה מלאה ליישוב שלכם גם אחרי הקלפי – השאירו פה פרטים. הערים שיאספו בחודשים הקרובים הכי הרבה תושבים ותושבות, שיצהירו כי ישתתפו, בסכום חודשי לבחירתם, יקבלו עדיפות עם התקדמות המיזם.  